Faslikalenderen

Faslikalenderen er en solkalender innført av keiser Akbar av Mogulriket og benyttet på det indiske subkontinent. Faslikalenderen tok utgangspunkt i den islamske kalenderens år 963, tilsvarende 1555–1556 i den gregorianske kalender, og startet tidsregningen i år derfra etter systemet fra samvatkalenderen.«Fasli era», New Encyclopaedia Britannica, Micropaedia, bd. 4, 15. utgave, Chicago: Encyclopædia Britannica, 1988, s. 692. Kalenderen er tilpasset innhøstingsesongene og skatteinnkrevingen som fulgte disse.

Faslikalenderen ble innført fordi den islamske kalenderen var ute av takt med innhøstingene i landbruket, slik at bøndene måtte betale skatt til andre tider enn da avlingene ble høstet.Benjamin Cohen: Kingship and Colonialism in India's Deccan. 1850-1948, New York: Palgrave Macmillan, 2007, s. 14. I Mogulriket fant årsskifte etter faslikalenderen sted i midten av april, da bøndene betalte skatt av vinteravlingen.David Ludden: Agrarian History of South Asia, Cambridge: Cambridge University Press, 1999, s. 127.

Varianter
Det utviklet seg flere varianter av faslikalenderen i ulike deler av India. I Deccan ble faslikalenderen innført på 1630-tallet av stormogul Shah Jahan.

Fyrstestaten Hyderabad, som benyttet faslikalenderen i statsforvaltningen, hadde et fasliår som begynte i oktober regnet i den gregorianske kalender.Margrit Pernau: The passing of patrimonialism. Politics and political culture in Hyderabad, 1911–1948, New Delhi: Manohar, 2000, s. 363. Året startet her med måneden azur. I den hyderabadske faslikalender var månedsnavnene:Osmania University. Calendar 1344–1347 Fasli, Hyderabad, 1937.

Azur (oktober)
Dai (november)
Bahman (desember)Isfandar (januar)
Farwardi (februar)
Ardibehisht (mars)Khurdad (april)
Tir (mai)
Amardad (juni)Shahrewar (juli)
Mehir (august)
Aban (september)

Den zoroastriske faslikalenderen, innført på 1800-tallet, er egentlig en iransk 
jalalikalender.François de Blois: «The Persian Calendar», Iran, bd. 34, 1996, s. 54, note 97.

Referanser

Kategori:Kalendere
Kategori:India
Kategori:Hyderabad (fyrstestat)